આ દમનકારી લાગણીઓ ઉપર અંકુશ કેળવવા માટે હું બે બાબતો ઉપર ધ્યાન આપું છું. એક તો સતત મેં કેટલી વસ્તુઓ નથી કરી એનાં બદલે કેટલી વસ્તુઓ મેં કરી લીધી છે એનાં ઉપર હું ધ્યાન આપું છું. મેં શું કર્યું છે તેની નોંધ કોઈ બીજાએ લેવાની નથી – હું પોતે જ લઉં તે પુરતું છે. બીજી બાબત એ કે મારે એ વાતને યાદ રાખવાની છે કે મારા કામ ઉપર મારો કાબુ છે. કઈ બાબત ક્યારે અને કેવી રીતે પૂરી કરવાની છે એ નક્કી કરવાની આ એક મારા માટેની તક છે. મારા કાર્યોનું આયોજન કરનાર અને તેના ઉપર કામ પણ કરનાર હું પોતે જ છું – અને જરૂર પડે તો તેમાં ફેરફાર કરીને તેને વધુ સારી રીતે કરવાનું કે જુદી રીતે કરવાનું એ બધું જ મારી તે કાર્યો ઉપર વિચાર કરવાની શક્તિ ઉપર નિર્ભર છે, મારે જાતે જ જવાબદારી અને નિર્ણય લઇને તે કરવાનું છે.